
Бүген ТР Премьер-министры Илдар Халиков V Азия уеннарына әзерлек буенча башкарма комитет рәисе Даянч Гулгельдиев җитәкчелегендәге Төркмәнстан делегациясе белән очрашты. Очрашу ТР Хөкүмәте йортында узды.

Татарстан Республикасы Президенты Рөстәм Миңнеханов Давоста (Швейцария) эш сәфәрендә. Визитының төп максаты - Бөтендөнья икътисадый форумы чараларында катнашу.

Искәртик, Бөтендөнья икътисадый форумы 2016 елда Швейцариядә 20-23 гыйнвар көннәрендә үтә. Форумның төп темасы - "4 нче сәнәгать революциясен үзләштерү". Форумда шулай ук региональ иминлек, климат үзгәрешләре, глобаль икътисадый үсешнең "яңа нормаль халәте", эре күпләп сату товарлары буенча вәзгыять һәм башка мәсьәләләр турында сүз барачак.

Татарстанда мәктәп укучылары һәм студентлар арасында тест уздыру юлы белән наркотик кулланучыларны иртәрәк ачыклау буенча эш системалаштырылган булырга тиеш, дип саный ТР Премьер-министры Илдар Халиков. Бу хакта ул бүген Наркотиклар әйләнешен контрольдә тоту буенча федераль хезмәтнең ТР буенча идарәсенең коллегия утырышында белдерде.

Бүген бу хакта Татарстан Республикасы Президенты Рөстәм Миңнеханов Татарстан Республикасы Прокуратурасының 2015 елдагы эшчәнлеге йомгакларына һәм агымдагы 2016 елда законлылыкны һәм хокук тәртибен ныгыту бурычларына багышланган коллегиясе утырышында хәбәр итте.

Коллегия эшендә Татарстан Прокуроры Илдус Нәфыйков, РФ Генераль прокуроры урынбасары Сергей Зайцев, Татарстан Республикасы буенча эчке эшләр министры Артем Хохорин, республика министрлыклары һәм ведомстволары һәм хокук саклау органнары, республика Прокуратурасы аппаратының структур бүлекчәләре вәкилләре катнашты.

2017-2018 елларда Татарстанда Соколка торак пункты тирәсендә Чулман аша яңа күпер төзү проекты тормышка ашырыла башлый. Бу хакта ТР Хөкүмәте йортында «ИнноКам» инновацион-производсто үзәге булдыруга багышланган брифингта ТР транспорт һәм юл хуҗалыгы министры Ленар Сафин белдерде.

ТР Президенты Рөстәм Миңнеханов катнашында Гайдар форумында «ИнноКам» инновацион-производсто үзәге булдыру стратегиясе турында фикер алыштылар, дип искәртте ТР Президенты ярдәмчесе Альберт Нәфигыйн. Моннан тыш, Мәскәүдә “Россия төбәкләрендә инновацион бизнес” рейтингы тәкъдим ителде.

Бүген Татарстан Республикасы Президенты Рөстәм Миңнеханов RISE Capital AB инвестицион төркеменең идарәче директоры Дмитрий Чикишев белән очрашты. Чара Татарстан Республикасы Хөкүмәте Йортында узды.

Инвестицион төркем җитәкчелеге транспорт инфраструктурасы объектларын булдыру проектларын гамәлгә ашыру өлешендә Татарстан Республикасы белән хезмәттәшлек итәргә теләвен белдерде.

Идел буе федераль округында табигатьтән файдалану проблемалары турында бүген Идел буе федераль төбәкләре буенча Россия табигатьтән файдалану өлкәсендә күзәтчелек федераль хезмәтенең округлар һәм идарәләр буенча департаментының киңәйтелгән киңәшмәсендә фикер алыштылар.

Киңәшмә Казанда "Корстон" комплексында узды. Анда Табигатьтән файдалану өлкәсендә күзәтчелек буенча федераль хезмәт җитәкчесе Артем Сидоров, Татарстан Республикасы Премьер-министры Илдар Халиков, РФ Президентының Идел буе федераль округында тулы вәкаләтле вәкиле ярдәмчесе Олег Машковцев, Идел төбәкара табигатьне саклау прокуроры Вениамин Селифанов, Идел буе федераль округы буенча Россия табигатьтән файдалану өлкәсендә күзәтчелек федераль хезмәте департаменты башлыгы Анатолий Шаталов катнашты.

Бүген Чаллы шәһәренә эш сәфәре кысаларында Татарстан Республикасы Президенты Рөстәм Миңнеханов «Чаллы-Икмәк» заводында булды, анда ул икмәк-күмәч әзерләү буенча яңа җитештерү комплексы эше белән танышты. Монда аны Татарстан Республикасы Премьер-министры урынбасары-Татарстан Республикасы авыл хуҗалыгы һәм азык-төлек министры Марат Әхмәтов каршы алды.

Бүген көннең икенче яртысында Татарстан Республикасы Президенты Рөстәм Миңнеханов Чаллыга эш сәфәренә дип килде. Төп максаты Чаллы дәүләт педагогика университетында йөзү бассейны булган яңа спорт-савыктыру комплексы ачу иде.

Тантанада шулай ук Татарстан Республикасы Премье-министры урынбасары – мәгариф һәм фән министры Энгель Фәттахов, Татарстан Республикасы Яшьләр эшләре һәм спорт министры Владимир Леонов, Чаллы шәһәре мэры Наил Мәһдиев, Татарстан Республикасы Президенты ярдәмчесе Ләйлә Фазлыева һәм башкалар катнашты.

Татарстанда суднолар өчен үзлелеге түбән булган ягулык реализацияләүгә каршы көрәшәчәкләр. Бүген бу хакта Татарстан Республикасы Президенты Рөстәм Миңнеханов ТР Экология һәм табигый байлыклар министрлыгы һәм Табигатьтән файдалану өлкәсендә күзәтчелек буенча федераль хезмәтнең Татарстан Республикасы буенча идарәсе коллегиясе утырышында хәбәр итте. Искәртәбез, 2015 ел эчендә Татарстанда мондый ягулык сатучы 84 автомобильләргә ягулык салу станциясе ачыкланган.

Коллегия утырышы Казандагы "Корстон" комплексында узды. Анда Татарстан Республикасы Президенты Рөстәм Миңнеханов, Табигатьтән файдалану өлкәсендә күзәтчелек буенча федераль хезмәт җитәкчесе Артем Сидоров, Татарстан Республикасы Экология һәм табигый байлыклар министры Фәрит Габделганиев, Табигатьтән файдалану өлкәсендә күзәтчелек буенча федераль хезмәтнең Татарстан Республикасы буенча идарәсе җитәкчесе Фәрит Хәйретдинов, Идел буе төбәкара табигатьне саклау прокуроры Вениамин Селифанов һәм башка рәсми затлар катнашты.
Рәсми Татарстан